ddrg/super_eurlex huggingface dataset:
3)

III pielikumu groza šādi: a) A iedaļā zootehniskā sertifikāta veidlapas parauga tīršķirnes vaislas dzīvnieku un to reproduktīvo produktu ievešanai Savienībā 5. zemsvītras piezīmē pievieno šādu teikumu: “Punktā “Rezultāts” norādiet detalizētu informāciju vai lietas numuru, kas norāda uz datubāzi, kurā šī detalizētā informācija ir pieejama.”; b) B iedaļā zootehniskā sertifikāta veidlapas parauga tīršķirnes vaislas dzīvnieku spermas ievešanai Savienībā 6. zemsvītras piezīmē pievieno šādu teikumu: “Punktā “Rezultāts” norādiet detalizētu informāciju vai lietas numuru, kas norāda uz datubāzi, kurā šī detalizētā informācija ir pieejama.”; c) C iedaļā zootehniskā sertifikāta veidlapas parauga tīršķirnes vaislas dzīvnieku oocītu ievešanai Savienībā 6. zemsvītras piezīmē pievieno šādu teikumu: “Punktā “Rezultāts” norādiet detalizētu informāciju vai lietas numuru, kas norāda uz datubāzi, kurā šī detalizētā informācija ir pieejama.”; d) D iedaļā zootehniskā sertifikāta veidlapas parauga tīršķirnes vaislas dzīvnieku embriju ievešanai Savienībā 6. zemsvītras piezīmē pievieno šādu teikumu: “Punktā “Rezultāts” norādiet detalizētu informāciju vai lietas numuru, kas norāda uz datubāzi, kurā šī detalizētā informācija ir pieejama.”;
(8)

Visus gaisa kuģus no to ražošanas brīža var uzskatīt par novecojošiem. Gaisa kuģa novecošana ir atkarīga no tādiem faktoriem kā vecums, lidojumu ciklu skaits un nolidoto stundu skaits. Ekspluatācijas pieredze liecina, ka pastāvīgi ir jāatjaunina zināšanas par novecojošu gaisa kuģu konstrukcijas integritāti. Ar Komisijas Īstenošanas regulu (ES) 2020/1159 (3) tika ieviestas jaunas prasības ekspluatācijā esošiem gaisa kuģiem nolūkā nodrošināt atbilstību jaunākajām zināšanām par novecošanas faktoriem, kuras balstītas uz reāllaika ekspluatācijas pieredzi un modernu analīzes un testēšanas rīku izmantošanu. Minētajām prasībām būtu jānodrošina, ka projekta apstiprinājuma turētāji ievēro procedūras, sagatavo datus un nodrošina, ka norādījumi un rokasgrāmatas, kas attiecas uz esošu projektu, ir pieejami ekspluatantiem savlaicīgai īstenošanai nolūkā novērst novecojošas konstrukcijas defektus.
“41.

GENERAL ESTABLISHMENT FOR BAKERIES AND OVENS (alias GENERAL ESTABLISHMENT OF BAKERIES AND OVENS). Adreses: a) Al Nidhal Street, near Saddoun Park, P.O. Box 109, Baghdad, Iraq; b) Milla, Iraq; c) Basrah, Iraq; d) Kerbala, Iraq; e) Diwaniya, Iraq; f) Najaf, Iraq; g) Mosul, Iraq; h) Arbil, Iraq; i) Kirkuk, Iraq; j) Nasiriya, Iraq; j) Samawa, Iraq; k) Baquba, Iraq; m) Amara, Iraq; n) Sulaimaniya, Iraq; o) Dohuk, Iraq.”;
(2)

Padome 2021. gada 22. martā pieņēma Lēmumu (KĀDP) 2021/482, grozot Lēmumu 2013/184/KĀDP, ieskaitot tānosaukumu. Ar to tika arī paplašināti izraudzīšanās kritēriji, pamatojoties uz kuriem var piemērot mērķtiecīgus ierobežojošus pasākumus, kas vērsti pret fiziskām un juridiskām personām, vienībām un struktūrām, kuru darbības apdraud demokrātiju un tiesiskumu Mjanmā/Birmā, kā arī pret Mjanmas bruņotajiem spēkiem (Tatmadaw) piederošām vai to kontrolētām juridiskām personām, vienībām un struktūrām, vai no kurām Mjanmas bruņotie spēki (Tatmadaw) gūst ieņēmumus, kuras sniedz tiem vai saņem no tiem atbalstu un tādējādi veicina darbības vai saņem atbalstu no darbībām, kas apdraud demokrātiju un tiesiskumu Mjanmā/Birmā, vai smagus cilvēktiesību pārkāpumus Mjanmā/Birmā.
Tomēr, ja muitas deklarācijas sagatavošanas brīdī ir zināms, ka preces tiks nosūtītas uz citu dalībvalsti pēc to izlaišanas, norādiet šīs citas dalībvalsts kodu.

Izmantojot attiecīgo Savienības kodu, norādiet valsti, par kuru laikā, kad preces izlaiž muitas procedūrai, zināms, ka uz to paredzēts nosūtīt preces.

Ja starpniekvalstī nav noticis ne tirdzniecības darījums (piemēram, pārdošana vai pārstrāde), ne apturēšana, kas nav saistīta ar preču pārvadājumu, sniedziet attiecīgo Savienības kodu, norādot valsti, no kuras preces tika sākotnēji nosūtītas uz to dalībvalsti, kurā preces atrodas laikā, kad tās izlaiž muitas procedūrai. Ja šāda apturēšana vai tirdzniecības darījums ir notikuši, norādiet pēdējo starpniekvalsti.

Tomēr, ja ir zināms, ka dalībvalstī, kurā preces atrodas laikā, kad tās izlaiž muitas procedūrai, preces ir ievestas no citas dalībvalsts, norādiet šo citu dalībvalsti ar nosacījumu, ka i) preces no tās tikušas ievestas tikai eksporta nolūkā un ii) eksportētājs neveic uzņēmējdarbību dalībvalstī, kurā preces atrodas laikā, kad tās izlaiž muitas procedūrai, un iii) ievešana dalībvalstī, kurā preces atrodas laikā, kad tās izlaiž muitas procedūrai, nav bijusi preču iegāde Savienības iekšienē vai darījums, kuru par tādu uzskata, kā minēts Padomes Direktīvā 2006/112/EK.

Gaisa transporta gadījumā jādeklarē tikai tās valstis ceļā no sākotnējā nosūtīšanas lidlauka valsts līdz beidzamā galamērķa lidostas valstij, kur gaisa kuģis nolaidies.

Hronoloģiskā secībā — to valstu identifikācija, caur kurām transportlīdzekļi tiek virzīti ceļā no to sākotnējās nosūtīšanas valsts līdz beidzamā galamērķa valstij.

16 12 000 000
(8)

Preferenciālas tirgus piekļuves režīmu Vjetnamai sāka piemērot 2020. gada 1. augustā. Saskaņā ar Regulas (ES) Nr. 978/2012 4. panta 1. punkta b) apakšpunktu arī Vjetnama būtu jāsvītro no minētās regulas II pielikuma. Atbilstīgi precedentiem līdzīgos gadījumos un lai nodrošinātu juridisko noteiktību un izvairītos no nevajadzīga administratīvā sloga, Vjetnamas svītrošana no II pielikuma būtu jāpiemēro no 2023. gada 1. janvāra,
“8. LLVS

— Minimālā lauksaimniecības platības daļa, kas atvēlēta ar ražošanu nesaistītām platībām vai iezīmēm.1 — Vismaz 4 % no aramzemes lauku saimniecības līmenī tiek atvēlēta ar ražošanu nesaistītām platībām un objektiem, tostarp papuvē esošai zemei. — Ja lauksaimnieks saskaņā ar 31. panta 6. punktu, ievērojot uzlabotu ekoshēmu, apņemas vismaz 7 % no savas aramzemes atvēlēt ar ražošanu nesaistītām platībām vai iezīmēm, tostarp papuvē esošai zemei, tad šim LLVS standartam atbilstoši piešķirtā daļa nepārsniedz 3 %. — Minimālā daļa ir vismaz 7 % aramzemes saimniecības līmenī, ja zemes platībā ir iekļautas arī starpkultūras vai slāpekli piesaistošas kultūras, ko audzē, neizmantojot augu aizsardzības līdzekļus, un 3 % no tās ir papuvē esoša zeme vai ar neproduktīvām iezīmēm. Attiecībā uz starpkultūrām dalībvalstīm būtu jāizmanto svēruma koeficients 0,3. — Ainavas iezīmju saglabāšana — Aizliegums griezt dzīvžogus un cirst kokus putnu vairošanās un ligzdošanas sezonā — Invazīvu augu sugu izplatības novēršanas pasākumi kā izvēles iespēja
(20)

Šai regulai būtu jāattiecas uz pārgūto ūdeni, ko iegūst no notekūdeņiem, kas savākti kanalizācijas sistēmās, un kas attīrīti komunālo notekūdeņu attīrīšanas iekārtās saskaņā ar Direktīvu 91/271/EEK un kas tiek attīrīts tālāk – vai nu komunālo notekūdeņu attīrīšanas iekārtā vai pārgūšanas iekārtā–, lai panāktu atbilstību šīs regulas I pielikumā izklāstītajiem parametriem. Saskaņā ar Direktīvu 91/271/EEK, aglomerācijas, kuru cilvēka ekvivalents (c.e.) ir mazāks par 2 000, nav jāaprīko ar kanalizācijas sistēmu. Tomēr saskaņā ar Direktīvu 91/271/EEK komunālie notekūdeņi, kas nonāk kanalizācijas sistēmā, no aglomerācijām, kuru c.e. ir mazāks par 2 000, būtu atbilstoši jāattīra, pirms tie tiek izvadīti saldūdeņos vai estuāros. Ņemot vērā minēto, uz notekūdeņiem no aglomerācijām, kuru c.e. ir mazāks par 2 000, šīs regulas darbības jomai būtu jāattiecas vienīgi tad, kad tie nonāk kanalizācijas sistēmā un tiek attīrīti komunālo notekūdeņu attīrīšanas iekārtā. Līdzīgā kārtā šai regulai nebūtu jāattiecas uz bioloģiski noārdāmiem rūpnieciskiem notekūdeņiem no rūpnīcām Direktīvas 91/271/EEK III pielikumā minētajās rūpniecības nozarēs, ja vien notekūdeņi no minētajām rūpnīcām nenonāk kanalizācijas sistēmā un netiek attīrīti komunālo notekūdeņu attīrīšanas iekārtā.
(2)

Francijas iestādes 2018. gada 4. decembra vēstulē paziņoja Komisijai, ka atbilstīgi 2018. gada 7. novembra lēmumam, kas attiecas uz aizsargātā cilmes vietas nosaukuma “Chabichou du Poitou” specifikācijas grozījumu un kas “Francijas Republikas Oficiālajā Vēstnesī” (4) (Journal Officiel de la République française) publicēts 2018. gada 14. novembrī, pārejas laiks ar ierobežotu termiņu no diviem līdz pieciem gadiem saskaņā ar Regulas (ES) Nr. 1151/2012 15. panta 4. punktu ir piešķirts Francijā reģistrētiem operatoriem (uzņēmējiem), kuri atbilst minētā panta nosacījumiem. 2020. gada 28. janvāra vēstulē Francijas iestādes paziņoja gan jaunā 2019. gada 24. decembra lēmuma tekstu, kas 2020. gada 10. janvārī publicēts “Francijas Republikas Oficiālajā Vēstnesī” (5) un ar ko groza 2018. gada 7. novembra lēmumu, gan to operatoru nosaukumus, kuriem šis pārejas laiks ir piešķirts. Minēto operatoru saraksts ir pievienots specifikācijai. Valsts iebildumu procedūras laikā šie operatori, kuri likumīgi tirgojuši “Chabichou du Poitou” nepārtraukti vismaz piecus gadus pirms pieteikuma iesniegšanas, bija iesnieguši iebildumus. Divi operatori iebilda pret šādu noteikumu punktā “Ražošanas metode”: “Recekļa iepriekšēja notecināšana ir aizliegta”. Divi operatori iebilda pret šādu noteikumu: punktā “Produkta apraksts” – ““Chabichou du Poitou” izgatavo tikai no svaiga [kazas] [piln]piena” – un punktā “Ražošanas metode” – “Izmantotais piens ir kazas svaigpiens”. Simts operatori iebilda pret šādu noteikumu punktā “Ražošanas metode”: “Ganāmpulka kazām vismaz 75 % gada barības devas jāiegūst ģeogrāfiskajā apgabalā, t. i., 825 kg sausnas uz vienu kazu gadā”. Astoņpadsmit operatori iebilda pret šādu noteikumu punktā “Ražošanas metode”: “Barības devu veido vismaz 55 % rupjās lopbarības, t. i., 605 kilogrami sausnas uz vienu kazu gadā”. Astoņdesmit seši operatori iebilda pret šādiem noteikumiem punktā “Ražošanas metode”: “papildbarība satur vismaz 150 kilogramus jeb 30 % graudaugu un/vai eļļaugu, un/vai proteīnaugu no ģeogrāfiskā apgabala”, “barības deva uz vienu kazu gadā satur vismaz 200 kilogramus sausnas lucernas vai pākšaugu veidā, kas iegūta ģeogrāfiskajā apgabalā” un “rupjo lopbarību visā pilnībā ražo ģeogrāfiskajā apgabalā”.
(14)

Nepieciešami arī īpaši noteikumi attiecībā uz apjomīgiem projektiem, kuru termiņš ievērojami pārsniedz DFS paredzēto laiku. Jānosaka maksimālās summas iemaksām šādos projektos no Savienības vispārējā budžeta, tādējādi nodrošinot to, ka tie nekādi neietekmē citus projektus, kuri tiek finansēti no minētā budžeta.
(3)

Pieteikumi attiecas uz atļauju no Corynebacterium glutamicum DSM 32932 iegūtu L-lizīna monohidrohlorīdu un no Corynebacterium glutamicum KFCC 11043 iegūtu L-lizīna sulfātu izmantot par barības piedevām visu sugu dzīvniekiem, kuras paredzēts klasificēt piedevu kategorijas “uzturfizioloģiskās piedevas” funkcionālajā grupā “aminoskābes, to sāļi un analogi”.
7. postenis. Ja atbilde uz 5. posteni ir pozitīva, norādīt sīkāku informāciju (vērtējumu) par katru etalonu saistībā ar VSP faktoriem, kas uzskaitīti II pielikumā, atkarībā no attiecīgā pamatā esošā aktīva. Vai arī visu šo informāciju var sniegt, norādot hipersaiti uz etalona administratora tīmekļa vietni, kas iekļauta paziņojumā par etalonu. Informācijai tīmekļa vietnē jābūt viegli pieejamai. Etalonu administratori nodrošina, ka to tīmekļa vietnē publicētā informācija ir pieejama piecus gadus. VSP faktoru vērtējumu neatklāj par katru etalona komponentu, bet to sniedz attiecībā uz etalona agregēto svērto vidējo vērtību.
(70)

Izmeklēšanā tika konstatēts, ka no Indijas uz Savienību eksportētie daudzumi veidoja mazāk nekā 2 % no kopējā VE importa Savienībā un 1,5 % no Savienības patēriņa, kā aplēsts pēdējā termiņbeigu pārskatīšanā. Tomēr, kā paskaidrots 42., 46. un 47. apsvērumā, Komisija nevarēja izdarīt secinājumus par pārmaiņām tirdzniecības modelī vai par to, vai šie daudzumi ir pārsūtīšana vai patiess Indijas izcelsmes eksports.
10. pants

Procedūru izveide

1. Pirms pārstrādes sākšanas pārstrādātāji vizuāli pārbauda, vai vienreiz lietojama ierīce nav bojāta. Viņi pārbauda, vai kustīgās daļas var pareizi kustināt. Ja nepieciešama apkope vai pielāgošana, lai vienreiz lietojama ierīce darbotos tā, kā norādīts lietošanas pamācībā, apkopi veic saskaņā ar noteikto procedūru. Pārstrādātāji atbrīvojas no bojātām vai nefunkcionālām vienreiz lietojamām ierīcēm.

5. Izvēloties tīrīšanas, dezinfekcijas un sterilizācijas procedūras, priekšroku dod apstiprinātām automātiskām procedūrām, kas nodrošina to reproducējamību. Dezinfekcija nodrošina piemērotu baktericīdu (tostarp mikobaktēriju), fungicīdu un viricīdu iedarbību, un regulāri pārbauda paraugu dezinfekcijas efektivitāti.

8. Sterilizācijas ciklu uzraudzība un sterilizētu vienreiz lietojamu ierīču laišana apgrozībā balstās uz sterilizācijas parametru sasniegšanu procedūrā noteikto un apstiprināto pielaižu robežās. Ja nav iespējams izmērīt visus attiecīgos sterilizācijas parametrus, šos fiziskos mērījumus papildina, izmantojot kvalificētus bioloģiskos rādītājus, lai nodrošinātu papildu pārliecību, ka nav bijušas novirzes no apstiprinātā cikla.

9. Iepakojuma sistēma ir piemērota saturam, apstiprināta atbilstoši attiecīgajiem standartiem un attiecīgā gadījumā izmantotajai sterilizācijas metodei, pārstrādātās vienreiz lietojamās ierīces īpašībām un paredzētajai glabāšanai un transportēšanai. Iepakojums ļauj veikt sterilizāciju un, ievērojot piemērotus glabāšanas un transportēšanas nosacījumus, garantē sterilitāti noteiktajā glabāšanas laikā un līdz lietošanai. Ja pārstrādes laikā tiek konstatēta problēma saistībā ar vienreiz lietojamas ierīces funkcionalitāti, veiktspēju vai drošumu, problēmu risina un vienreiz lietojamo ierīci saremontē, ja iespējams, vai no tās atbrīvojas, ja remonts nav iespējams. Problēmas cēloni pēta, lai pārbaudītu, vai cikls joprojām ir efektīvs. Ja process vairs nesasniedz savu mērķi, ciklu maina vai konkrētās vienreiz lietojamās ierīces pārstrādi pārtrauc. Ja kāds no pārstrādes posmiem neatbilst prasībām, kas noteiktas procedūrās attiecībā uz minēto vienreiz lietojamo ierīci, to nelaiž atkārtotā lietošanā.
(20)

Ar Eiropas Parlamenta un Padomes Regulu (ES) 2019/1241 (8) Regulas (EK) Nr. 1967/2006 9. pants ir svītrots. Tomēr uz Regulas (EK) Nr. 1967/2006 9. panta pamata pieņemtās atkāpes no minimālajiem linuma acs izmēriem, kuras bija spēkā 2019. gada 14. augustā, saskaņā ar Regulas (ES) 2019/1241 IX pielikuma B daļas 4. punktu var turpināt piemērot, ja to rezultātā nepalielinās zivju mazuļu nozvejas. Šī pagarinātā atkāpe atbilst Regulas (ES) 2019/1241 15. panta 5. punktā un IX pielikuma B daļas 4. punktā izklāstītajiem nosacījumiem, jo tā nepasliktina 2019. gada 14. augustā pastāvošos selektivitātes standartus, it īpaši zivju mazuļu nozveju palielināšanās aspektā, un tās mērķis ir sasniegt minētās regulas 3. un 4. pantā noteiktos mērķus un mērķapjomus.
1)

pielikuma 1. tabulā “Atļautie jaunie pārtikas produkti” alfabētiskā secībā iekļauj šādu ierakstu: Atļautais jaunais pārtikas produkts Jaunā pārtikas produkta lietošanas nosacījumi Īpašas papildu marķēšanas prasības Citas prasības Datu aizsardzība “D2 vitamīnu saturošs sēņu pulveris Konkrēta pārtikas kategorija Maksimālie D2 vitamīna līmeņi (1) Jaunā pārtikas produkta nosaukums to saturošu pārtikas produktu marķējumā – “Ar UV starojumu apstrādāts D vitamīnu saturošs sēņu pulveris” vai “Ar UV starojumu apstrādāts D2 vitamīnu saturošs sēņu pulveris”. To uztura bagātinātāju marķējumā, kas satur D2 vitamīnu saturošu sēņu pulveri, jābūt norādei, ka tos nedrīkst dot zīdaiņiem. Atļauts no 2020. gada 27. augusta. Šī iekļaušana ir pamatota ar patentētiem zinātniskiem pierādījumiem un zinātniskiem datiem, kas aizsargāti saskaņā ar Regulas (ES) 2015/2283 26. pantu. Pieteikuma iesniedzējs: Oakshire Naturals, LP., PO Box 388 Kennett Square, Pennsylvania 19348, ASV. Datu aizsardzības laikposmā jauno pārtikas produktu – D2 vitamīnu saturošu sēņu pulveri – laist Savienības tirgū ir atļauts tikai uzņēmumam Oakshire Naturals, LP., ja vien vēlāk atļauju attiecībā uz jauno pārtikas produktu nesaņem cits pieteikuma iesniedzējs, neatsaucoties uz patentētajiem zinātniskajiem pierādījumiem vai zinātniskajiem datiem, kas aizsargāti saskaņā ar Regulas (ES) 2015/2283 26. pantu, vai vienojoties ar uzņēmumu Oakshire Naturals, LP. Datu aizsardzības termiņa beigu datums: 2025. gada 27. augusts. Brokastu pārslas 2,25 μg D2 vitamīna/100 g Ar raugu raudzēta maize un konditorejas izstrādājumi 2,25 μg D2 vitamīna/100 g Graudu produkti un makaronu izstrādājumi 2,25 μg D2 vitamīna/100 g Augļu sulas un augļu/dārzeņu maisījumu dzērieni 1,125 μg D2 vitamīna/100 ml Piens un piena produkti (izņemot šķidro pienu) 2,25 μg D2 vitamīna/100 g/1,125 μg D2 vitamīna/100 ml (dzērieni) Siers (izņemot mājas sieru, rikotas sieru un cietos rīvējamos sierus) 2,25 μg D2 vitamīna/100 g Ēdienreizes aizstājēji (batoniņi un dzērieni) 2,25 μg D2 vitamīna/100 g/1,125 μg D2 vitamīna/100 ml (dzērieni) Piena analogi 2,25 μg D2 vitamīna/100 g/1,125 μg D2 vitamīna/100 ml (dzērieni) Gaļas analogi 2,25 μg D2 vitamīna/100 g Zupas un buljoni 2,25 μg D2 vitamīna/100 g Ekstrudētas dārzeņu uzkodas 2,25 μg D2 vitamīna/100 g Īpašiem medicīniskiem nolūkiem paredzēta pārtika, kas atbilst definīcijai Regulā (ES) Nr. 609/2013, izņemot īpašiem medicīniskiem nolūkiem paredzētu pārtiku zīdaiņiem 15 μg dienā Visām lietotāju grupām, izņemot zīdaiņus, paredzēti uztura bagātinātāji, kas atbilst definīcijai Direktīvā 2002/46/EK 15 μg dienā
(4)

Savienības līmenī Eiropas uzņēmējsabiedrības (“SE”) reglamentē Padomes Regula (EK) Nr. 2157/2001 (1), bet Eiropas Kooperatīvās sabiedrības (“SCE”) reglamentē Padomes Regula (EK) Nr. 1435/2003 (2). Abās regulās ir noteikts, ka pilnsapulce tiek sasaukta sešu mēnešu laikā pēc finanšu gada beigām. Ņemot vērā pašreizējos ārkārtas apstākļus, kurus radījusi Covid-19 pandēmija, būtu jāpiešķir pagaidu atkāpe no minētās prasības. Ņemot vērā to, ka pilnsapulču sasaukšana ir ļoti svarīga, lai nodrošinātu, ka juridiski noteikti vai saimnieciski nepieciešami lēmumi tiek pieņemti savlaicīgi, SE un SCE būtu jāatļauj sasaukt to pilnsapulces 12 mēnešu laikā pēc finanšu gada beigām ar noteikumu, ka tās tiek rīkotas ne vēlāk kā 2020. gada 31. decembrī. Tā kā šis ir pagaidu pasākums Covid-19 pandēmijas radīto ārkārtas apstākļu dēļ, minētā atkāpe būtu jāpiemēro tikai pilnsapulcēm, kurām jānotiek 2020. gadā.
(13)

Lai dalībvalstis varētu novērtēt to, vai nolīgumi un lēmumi neapdraud iekšējā tirgus darbību un to vienīgais mērķis ir stabilizēt piena un piena produktu nozari, to dalībvalstu kompetentajām iestādēm (kā arī minēto valstu konkurences iestādēm), kurās tiks saražota lielākā daļa paredzamā piena daudzuma, ko aptver minētie nolīgumi vai lēmumi, būtu jāsaņem informācija par to, kādi nolīgumi ir noslēgti un kādi lēmumi pieņemti, un par to, kādu produkcijas apjomu un periodu tie aptver.
KOMISIJAS DELEĢĒTĀ REGULA (ES) 2020/473

(2020. gada 20. janvāris),

ar ko attiecībā uz Savienības kvalifikācijas sertifikātu, darba uzskaites grāmatiņu un kuģa žurnālu datubāzu standartiem papildina Eiropas Parlamenta un Padomes Direktīvu (ES) 2017/2397

EIROPAS KOMISIJA,

ņemot vērā Līgumu par Eiropas Savienības darbību,

ņemot vērā Eiropas Parlamenta un Padomes 2017. gada 12. decembra Direktīvu (ES) 2017/2397 par profesionālās kvalifikācijas atzīšanu kuģošanā pa iekšzemes ūdensceļiem un ar ko atceļ Padomes Direktīvas 91/672/EEK un 96/50/EK (1), un jo īpaši tās 25. panta 2. punktu,

tā kā:

Lai veicinātu mobilitāti un nodrošinātu kuģošanas drošību un cilvēka dzīvības un vides aizsardzību, ir būtiski, lai apkalpes locekļiem būtu sertifikāti, kas apliecina viņu kvalifikāciju. Lai iegūtu šādus sertifikātus, apkalpes locekļiem vajadzētu reģistrēt savu kuģošanas laiku, veicot derīgus ierakstus apkalpes locekļa darba uzskaites grāmatiņā, ko var salīdzināt ar ierakstiem to peldlīdzekļu kuģa žurnālos, uz kuriem apkalpes loceklis strādājis.

Lai veicinātu informācijas apmaiņu starp dalībvalstīm un Komisiju Direktīvas (ES) 2017/2397 īstenošanai, izpildei un izvērtēšanai, kā arī statistikas vajadzībām, drošības uzturēšanai un kuģošanas vienkāršošanai, dalībvalstīm informācija par minētajiem dokumentiem un to statusu būtu jādara pieejama/jāiekļauj Komisijas uzturētā datubāzē.

Konsekvences nolūkā šīs regulas noteikumi vispārēji būtu jāpiemēro no tās pašas dienas, kas paredzēta Direktīvas (ES) 2017/2397 transponēšanai. Tomēr būtu jāparedz izņēmums attiecībā uz noteikumiem par datubāzes darbību Komisijas vadībā testēšanas posmā un par Komisijas kā datu pārziņa lomu attiecībā uz piekļuves tiesību apstrādi,

IR PIEŅĒMUSI ŠO REGULU.

c)

4. Komisiju uzskata par datu pārzini attiecībā uz to personas datu apstrādi, kas vajadzīgi, lai piešķirtu un pārvaldītu tiesības piekļūt Savienības datubāzei.

5. pants

Stāšanās spēkā un piemērošana

Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

To piemēro no 2022. gada 18. janvāra, izņemot tās 3. panta 1. un 4. punktu, ko piemēro no šīs regulas spēkā stāšanās dienas.
KOMISIJAS ĪSTENOŠANAS REGULA (ES) 2020/531

(2020. gada 16. aprīlis)

par atkāpšanos attiecībā uz 2020. gadu no Eiropas Parlamenta un Padomes Regulas (ES) Nr. 1306/2013 75. panta 1. punkta trešās daļas jautājumā par tiešo maksājumu avansa maksājumu apjomu un platībatkarīgajiem un ar dzīvniekiem saistītajiem lauku attīstības pasākumiem un no minētās regulas 75. panta 2. punkta pirmās daļas jautājumā par tiešajiem maksājumiem

EIROPAS KOMISIJA,

ņemot vērā Līgumu par Eiropas Savienības darbību,

ņemot vērā Eiropas Parlamenta un Padomes Regulu (ES) Nr. 1306/2013 (2013. gada 17. decembris) par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr. 352/78, (EK) Nr. 165/94, (EK) Nr. 2799/98, (EK) Nr. 814/2000, (EK) Nr. 1290/2005 un (EK) Nr. 485/2008 atcelšanu (1) un jo īpaši tās 75. panta 3. punktu,

tā kā:

Atbilstoši Regulas (ES) Nr. 1306/2013 75. panta 1. punkta trešajai daļai no 16. oktobra līdz 30. novembrim dalībvalstis drīkst avansā izmaksāt līdz 50 % tiešo maksājumu saskaņā ar Eiropas Parlamenta un Padomes Regulu (ES) Nr. 1307/2013 (2) un līdz 75 % platībatkarīgā un ar dzīvniekiem saistītā atbalsta saskaņā ar Eiropas Parlamenta un Padomes Regulu (ES) Nr. 1305/2013 (3) .

Ņemot vērā pašreizējo situāciju, ko izraisījusi Covid-19 pandēmija, un dalībvalstīs ieviestos plašos pārvietošanās ierobežojumus, visās dalībvalstīs ir radušās ārkārtējas administratīvas grūtības. Minētās grūtības var aizkavēt pārbaužu veikšanu un no tām izrietošā atbalsta izmaksu. Tajā pašā laikā lauksaimnieki ir neaizsargāti pret pandēmijas izraisītiem ekonomikas traucējumiem un piedzīvo finansiālās grūtības un naudas plūsmas problēmas.

Ņemot vērā minēto apstākļu izņēmuma raksturu, ir nepieciešams šīs grūtības mazināt, atkāpjoties no Regulas (ES) Nr. 1306/2013 75. panta 1. punkta trešās daļas un ļaujot dalībvalstīm izmaksāt saņēmējiem lielāku avansu par 2020. gadu.

Turklāt, ņemot vērā bezprecedenta ārkārtas apstākļus, ir jāatkāpjas no Regulas (ES) Nr. 1306/2013 75. panta 2. punkta pirmās daļas un jāļauj tiešo maksājumu avansus izmaksāt pēc Komisijas Īstenošanas regulas (ES) Nr. 809/2014 (4) 28. un 29. pantā noteikto administratīvo pārbaužu pabeigšanas. Tomēr šāda atkāpe nekādi nedrīkst kaitēt pareizai finanšu pārvaldībai un prasībai pēc pietiekama pārliecības līmeņa. Tādēļ dalībvalstīm, kuras izmanto minēto atkāpi, ir pienākums veikt visus nepieciešamos pasākumus, kuri nodrošinātu, ka nenotiek pārmaksāšana un ka nepamatoti izmaksātās summas tiek ātri un faktiski atgūtas. Turklāt minētās atkāpes izmantošana ir jāietver Regulas (ES) Nr. 1306/2013 7. panta 3. punkta pirmās daļas b) apakšpunktā minētajā pārvaldības ticamības deklarācijā par 2021. finanšu gadu.

IR PIEŅĒMUSI ŠO REGULU.

1. pants

Atkāpjoties no Regulas (ES) Nr. 1306/2013 75. panta 1. punkta trešās daļas, par 2020. pieprasījumu gadu dalībvalstis drīkst avansā izmaksāt līdz 70 % no tiešajiem maksājumiem, kas uzskaitīti Regulas (ES) Nr. 1307/2013 I pielikumā, un līdz 85 % no lauku attīstības atbalsta, kas minēts Regulas (ES) Nr. 1306/2013 67. panta 2. punktā.